《闻诗庐遗草刻成感题一律》
清代·王浩

忍死吾曹事可伤，居然一卷送堂堂。呻吟未解虔刘意，偃蹇犹为进取狂。

发兴云山聊自壮，散愁江海漫为郎。修能姱节今如此，被发何心下大荒。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。